Taalgebruik: grootte, groteArgieffoto (Foto: Hans, Pixabay) Die Afrikaans vir size is grootte, die selfstandige naamwoord grote beteken “die groot een”. ŉ Skoen van dié grootte of net so ŉ groot skoen. ŉ Standbeeld is lewensgroot of van lewensgrootte as ook ŉ koningsgroot bed of ŉ bed van koningsgrootte. grootte 1 [meervoud groottes] afmetings; omvang; uitgebreidheid: die grootte van ’n huis/plaas/stad • Watter grootte rok/hemp/skoen dra jy? 2 [geen meervoud] toestand/hoedanigheid van meer as die normale of gewone afmetings/omvang/uitgestrektheid te besit: ’n stoeier/kantoorgebou/dam wat indrukwekkend is vanweë sy grootte • toeneem in grootte en belangrikheid grote 1 iets wat groot afmetings het: Ek sal die klein stukkie eet; neem jy die grote. • Die grote het weggekom, sê die vissermanne altyd. 2 volgroeide mens/dier: Die grotes en die kleintjies moet geskei word. 3 belangrike persoon: Alexander die Grote.